“Bunyodkor” Osiyo Chempionlar Ligasi guruh bosqichini g‘alabasiz yakunladi

“Bunyodkor” futbol klubi Osiyo Chempionlar Ligasi guruh bosqichini qatorasiga ikkinchi bor g‘alabasiz yakunladi. 2016-yilgi mavsum guruh bosqichi so‘nggi turini Qatarda “Lahviya”ga qarshi o‘tkazgan Toshkent klubi, 0:0 hisobiga imzo chekdi.

O‘tkazilgan 6 ta o‘yinning teng yarmida mag‘lub bo‘lgan va qolgan yarmida durang o‘ynagan “Bunyodkor” “B” guruhini so‘nggi o‘rinda yakunladi. Qayd etish kerak, O‘zbekiston sharafini xalqaro maydonda himoya qilgan klublardan faqatgina “Bunyodkor” o‘z hisobiga g‘alaba yozib qo‘ya olmadi.
Eronning “Zob Ohan” klubi esa guruh bosqichida eng ko‘p ochko jamg‘argan jamoa nomiga ega chiqdi. Forslar birorta ham o‘yinda mag‘lub bo‘lmagan ikkita jamoadan biri ham bo‘ldi. Ma’lumot uchun, Toshkentning “Lokomotiv” klubi ham guruh bosqichini mag‘lubiyatsiz yakunladi.
Osiyo Chempionlar Ligasi
 “B” guruhi. 6-tur
 4-may, chorshanba
Gollar: Pahlavon, 30 (0:1). Hasanzoda, 41 (0:2). Bekzoda, 87 (0:3).